Diari Oficial de la Generalitat Valenciana


Sumari del DOGV 6007, del 06-05-2009 (2009/4677)

Judici verbal de desnonament per falta de pagament 002294/2008. Notificació de la sentència a Modesto Herranz Nuñez.
--------------------------------------------------------------------------------------------------------------------

### Dades del document

Número de DOGV
:   6007

Data del DOGV
:   06-05-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/4677


Data del document
:   26-03-2009

Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Descriptors 

:   * sistema judicial

Judici verbal de desnonament per falta de pagament 002294/2008. Notificació de la sentència a Modesto Herranz Nuñez. [2009/4677]  
Part demandant: Proinmvyc Librocasión, SL.  
Part demandada: Modesto Herranz Núñez.  
Sobre: verbals arrendataris.  
En el judici esmentat s'ha dictat la resolució el text literal de la qual és el següent:  
«Dispositiva  
Estime substancialment la demanda interposada per la mercantil Proinmvic Librocasión, representada per la procuradora dels tribunals María Virtudes Valero Mora, contra Modesto Herranz Núñez, en situació processal de rebel·lia, i declare resolt per falta de pagament de les rendes pactades i quantitats assimilades el contracte d'arrendament subscrit pel demandant i el demandat l'1 de febrer de 2005, sobre l'habitatge tipus 4, siti a la planta primera de l'edifici denominat Santiago XI de Guardamar del Segura (Alacant) i, en conseqüència, condemne este demandat a deixar lliure i a disposició total de l'actora l'habitatge esmentat objecte d'este contracte, advertint-lo del llançament si, una vegada que esta resolució siga ferma, no el desallotja dins del termini legal; i condemne el demandat a pagar conjuntament i solidàriament a l'actora la quantitat de tres mil dos-cents seixanta-nou euros i vint-i-dos cèntims (3.269,22 euros), com també al pagament dels interessos legals i de les costes processals.  
Contra esta resolució es pot interposar un recurs d'apel·lació davant de l'Audiència Provincial d'Alacant, que es prepararà per escrit davant este Jutjat en el termini de cinc dies, citant la resolució impugnada i la voluntat de recórrer-hi, indicant els pronunciaments que s'impugnen.  
Esta notificació es farà, pel que fa al demandat rebel, personalment, en la forma que estableix l'article 161 de la Llei d'Enjudiciament Civil. Però si el demandat es troba en parador desconegut, la notificació es farà mitjançant edictes.  
Esta és la meua sentència, que pronuncie, mane i firme, jutjant definitivament en primera instància».  
Publicació. La sentència anterior va ser llegida i publicada pel magistrat jutge que la va dictar mentre celebrava audiència pública en el dia de la data, davant meu, la secretària judicial. En done fe.  
Atés que es desconeix el domicili o la residència actuals de la part demandada, el jutge, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, ha disposat publicar este edicte al tauler d'anuncis del Jutjat per a dur a efecte la diligència de notificació de la sentència.  
Torrevieja, 26 de març de 2009.- La secretària judicial: Ana Mª Lacalle Espallardó.